ИОП 1 за пети разред – пета недеља

Ове недеље читамо лирске песме!

На 8. стр. у читанци је песма Бранка Радичевића „Певам дању, певам ноћу“.

Прочитај песму и изнад песме погледај жуто уоквирен текст у коме се говори о томе како је настала песма.

Препиши песму у своју свеску!

Покушај да одговориш на питања:

1. Коме је песник посветио ову песму? У чији споменар ју је записао?
2. Чија је ћерка била та девојка?
3. Шта значи реч којом се песник обраћа тој девојци – селе?
4. Где песник жели да стави своју пријатељицу - сестрицу?

Одговори и на ова питања:

1. Које чланове породице ти називаш именима одмила, тј. тепаш им? Каква имена им дајеш?
2. Како теби тепају чланови твоје породице?
3. Имаш ли ти споменар? Шта се пише у споменар?